# Уведомление за стартирали Обществени консултации относно функционирането на Регламента относно общата политика в областта на рибарството (Регламент (ЕС) № 1380/2013)

Целта на настоящата обществена консултация е да се съберат коментари и мнения относно функционирането на **Регламента относно общата политика в областта на рибарството** (ОПОР) ([Регламент (ЕС) № 1380/2013](https://eur-lex.europa.eu/legal-content/BG/TXT/?uri=CELEX%3A32013R1380&qid=1738154961497)), за да се подпомогне оценката на посочения регламент.

При оценката ще бъде разгледано как действа съществуващият Регламент относно ОПОР към днешна дата и ще се прецени как правната уредба позволява да се постигнат настоящите му цели и да се отговори на възникващите предизвикателства. Ще бъдат обхванати всички действия в рамките на ЕС и външните действия във връзка с Регламента относно ОПОР.

При оценката ще бъде направен преглед на въздействието на Регламента относно ОПОР върху **опазването на морските биологични ресурси** и **управлението на риболова и флотите**, **експлоатиращи такива ресурси,** **веригата на доставки**, потребителите и публичните **органи във всички държави — членки на ЕС**, през последните 10 години от прилагането му (2014—2024 г.), като се разчита на по-ранните консултации и приноса, предоставен като подготовка за Съобщението на Комисията „Общата политика в областта на рибарството днес и утре“ ([COM/2023/103](https://oceans-and-fisheries.ec.europa.eu/publications/common-fisheries-policy-today-and-tomorrow-fisheries-and-oceans-pact-towards-sustainable-science_en?prefLang=bg&etrans=bg)).

Въпросите са организирани около четири от петте стандартни критерия за оценка, използвани от Европейската комисия, за да се прецени до каква степен Регламентът относно ОПОР:

* е ефективен за удовлетворяване на очакванията и постигане на заложените в него цели;
* е ефикасен от гледна точка на разходната ефективност и пропорционалността на действителните разходи спрямо ползите;
* е уместен от гледна точка на настоящите и нововъзникващите нужди;
* е съгласуван (във вътрешен и във външен план с други интервенции на ЕС или международни споразумения).

Тези критерии представляват [набор от принципи](https://commission.europa.eu/law/law-making-process/planning-and-proposing-law/better-regulation_bg), използвани от Европейската комисия за оценка на качеството и въздействието на политиките и разпоредбите, за да се гарантира, че политиките на ЕС са добре разработени и че носят реални ползи за гражданите и предприятията в ЕС.

За да участвате в Обществените консултации относно функционирането на Регламента относно ОПОР, в срок до **21 април 2025 г.** можете да попълните въпросника, публикуван на специално създадената от Европейската комисия (ЕК) [интернет страница](https://ec.europa.eu/eusurvey/runner/CFP_Regulation_Evaluation) относно настоящите консултации. Повече информация относно инициативата, можете да откриете на [интернет страницата на Генерална дирекция „Морско дело и рибарство“](https://oceans-and-fisheries.ec.europa.eu/news/commission-opens-public-consultation-common-fisheries-policy-regulation-2025-01-27_en?prefLang=bg&etrans=bg) към ЕК.